Up-252/03
Natisni
Opravilna št.:
Up-252/03
Datum odločitve:
17. 11. 2004
ECLI:
ECLI:SI:USRS:2004:Up.252.03
Akt:
Ustavna pritožba A. A. zoper sodbo Višjega sodišča v Ljubljani št. I Cpg 1059/2000 z dne 22. 1. 2003 v zvezi s sodbo Okrožnega sodišča v Ljubljani št. IX Pg 188/99 z dne 31. 5. 2000
Izrek:
Ustavna pritožba A. A. zoper sodbo Višjega sodišča v Ljubljani št. I Cpg 1059/2000 z dne 22. 1. 2003 v zvezi s sodbo Okrožnega sodišča v Ljubljani št. IX Pg 188/99 z dne 31. 5. 2000 se ne sprejme.
Evidenčni stavek:
Ustavno sodišče ustavne pritožbe ne sprejme v obravnavo, če ne gre za kršitev pravice do enega varstva pravic iz 22. člena Ustave, s katero pritožnik sicer zatrjuje neutemeljen odstop od sodne prakse, vendar tega ne izkaže.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.

5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
Pravna podlaga:
Člen 22, Ustava [URS]

Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
22. 4. 2003
Vrsta odločitve:
sklep
Vrsta rešitve:
nesprejem ustavne pritožbe
Dokument:
US24072
Up-252/03-6
17. 11. 2004
SKLEP
Ustavno sodišče je v postopku za preizkus ustavne pritožbe A. A., s.p., iz Ž., ki ga zastopa B. B., odvetnica v Z., na seji senata dne 26. oktobra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Ljubljani št. I Cpg 1059/2000 z dne 22. 1. 2003 v zvezi s sodbo Okrožnega sodišča v Ljubljani št. IX Pg 188/99 z dne 31. 5. 2000 se ne sprejme.
Obrazložitev
1. Okrožno sodišče v Ljubljani je z izpodbijano sodbo razveljavilo 1. in 3. točko sklepa o izvršbi Okrajnega sodišča v Ljubljani št. Ig 99/02305 z dne 24. 3. 1999 in zavrnilo pritožnikov (v pravdi tožnikov) tožbeni zahtevek. Višje sodišče je pritožbo pritožnika kot neutemeljeno zavrnilo.
2. Pritožnik v ustavni pritožbi zatrjuje kršitev 74. člena Ustave, vendar iz njene vsebine izhaja, da sodiščema izrecno očita zgolj neutemeljen odstop od sodne prakse, s tem pa kršitev pravice do enakega varstva pravic iz 22. člena Ustave.
Sodišči naj bi v konkretni zadevi odločili drugače kot v drugem gospodarskem sporu med istima strankama z enakim predmetom pogodbe. Ustavni pritožbi prilaga sodbi Okrožnega sodišča v Ljubljani št. III Pg 265/99 z dne 26. 11. 1999 in št. II Pg 328/99 z dne 17. 5. 2000.
3. Pravica do enakega varstva pravic iz 22. člena je procesnopravno jamstvo, iz katerega med drugim izhaja, da sodišče ne sme neutemeljeno odstopiti od ustaljene sodne prakse v enakih ali podobnih primerih. Takšna kršitev iz priloženih sodb sodišča prve stopnje ne izhaja, saj ne gre ne za enak in ne za podoben primer. Zato se Ustavnemu sodišču glede tega, ali gre za neutemeljen odstop od sodne prakse, ni bilo treba ukvarjati.
4. Ker torej ne gre za kršitev človekove pravice, kot jo zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger